آیت الله سید احمد خاتمی:

انقلاب اسلامی دشمنوں کو تھکا دے گا مگر خود نہ تھکے گا

خبرگان رھبر کونسل کے رکن نے یہ بیان کرتے ہوئے کہ انقلاب اسلامی اور اسلامی جمھوریہ دینی تھا اور باقی رہے گا کہا: انقلاب اسلامی دشمنوں کو تھکا دے گا مگر خود نہ تھکے گا ۔

خبر کا کوڈ: ۴۲۹۵۱۵

تاریخ: ۱۶ آبان ۲۰۱۷ - ۲۰:۵۶

رسا نیوز ایجنسی کے رپورٹر کی رپورٹ کے مطابق، خبرگان رھبر کونسل کے رکن آیت الله سید احمد خاتمی نے آج شهدائے مدافع حرم شهید حسین پور و حججی کی ایصال ثواب کی مجلس سے خطاب کرتے ہوئے کہ جو امام بارگاہ ابالفضل العباس علیہ السلام شھر گیلان میں منعقد ہوئی ، شھیدوں کی منزلت کی جانب اشارہ کیا اور کہا:  ادھر کچھ عرصے سے ملک میں شھادت کا اکال پڑگیا تھا مگر ان شھیدوں پر خدا کی رحمت نازل ہوئی اور ملک میں شھادت کے پیکر میں جان پڑ گئی ۔

آیت الله خاتمی نے یہ بیان کرتے ہوئے کہ انقلاب اسلامی اور اسلامی جمھوریہ دینی تھا اور باقی رہے گا کہا: انقلاب اسلامی دشمنوں کو تھکا دے گا مگر خود نہ تھکے گا ، جب سے ایران میں انقلاب اسلامی آیا ہے امریکی صدر جمھوریہ اسے مٹانے کی کوشش کر رہے ہیں مگر ۳۸ سال گزر جانے کے بعد بھی یہ انقلاب پابرجا ہے ۔

انہوں ںے مزید کہا: جس قوم کے دل میں کربلا کی شھادت اور خدا و رسول و اهل بیت(ع) سے محبت کا جزبہ ہوگا وہ دشمن کے مقابل ڈٹ جائے گا ، انشاء اللہ یہ انقلاب ، انقلاب حضرت مهدی(عج) سے جاکر متصل ہوجائے گا ۔

خبرگان رھبر کونسل کے رکن نے یہ کہتے ہوئے کہ شھید ، ولی خدا ہیں تاکید کی:  شھادت جیت کا مرتبہ شمار کیا جاتا ہے ہار نہیں ، شھید دنیا و آخرت دونوں ہی میں سرخرو ہے ، شھید زندہ جاوید  اور حیات واقعی کا مالک ہے ۔

انہوں نے اس بات کی جانب اشارہ کرتے ہوئے کہ جزبہ شھادت کا زندہ رہنا ضروری ہے یہ جزبہ استقامتی تحریکوں کو پیروزی عطا کرتا ہے ، جزبہ شھادت بہت جلد داعش ، دھشت گردوں اور دشمنوں کو منھ توڑ جواب دے گا کہا: تمام شھداء خدا کے قریب ہیں مگر شھادت کے بھی مراتب ہیں ، شھدائے مدافع حرم ، خدا کی راہ میں جھاد کے لئے مھاجرت کرنے والوں میں شمار کئے جاتے ہیں ۔

آیت الله خاتمی نے یہ بیان کرتے ہوئے کہ جھاد کے سلسلے میں موجود روایات کے مطابق مجاھدین کے لئے خاصان خدا کے در کھولے جاتے ہیں کہا: خدا کے خاص اولیاء کو ھجرت اور جھاد کی توفیق نصیب ہوتی ہے ، شهید حججی کی شهادت سے ملک میں کربلا اور عاشورا کا سماں کھنچ گیا ہے ۔/ ۹۸۸/ ن۹۳۰/ ک۴۴۲